Teadlased õpetasid krati sigu mõistma
#000005
Lühikesed ruiged andsid üldiselt teada, et põssa oli parasjagu eluga rahul. Autor/allikas: liz west/Flickr (CC BY 2.0)
#000006
Rahvusvahelise teadlasrühma sõnul on nad loonud algoritmi, mis tõlgendab sigade häälitsusi inimestele mõistetavaks. Sellise algoritmiga saaks farmerid tulevikus jälgida oma hoolealuste heaolu automaatselt.
#000007
Tehisintellekt ehk kratt on juba võitnud inimesi arvutimängudes ning vanades lauamängudes nagu male või go. Nüüd on teadlastel kratile varuks uus väljakutse: see peab sigade häälitsuste põhjal aru saama, mida loomad parasjagu tunnevad, vahendab The Guardian.
#000008
Teadlased usuvad nimelt, et põssade heaolu saaks automaatselt jälgida algoritmiga, mis mõistab igat röhhi, nohinat, ruiet ja kiunatust kui kindlat emotsiooni. Kui selline kratt tõepoolest leiduks, muudaks see seakasvatuse nii farmides kui mujalgi senisest hõlpsamaks.
#000009
Rahvusvaheline töörühm õpetas tehisnärvivõrgule, kuidas mõista, mida sead parasjagu tunnevad. On see ehk midagi positiivset nagu rõõm või elevus? Või tunneb siga parasjagu midagi halba, olles hirmunud või mures? Kratt õppis kõike seda tähele panema helisalvestiste ja sigade elu jooksul ette tulevate käitumismustrite andmete põhjal.
#000011
Uurijad kirjeldavad oma töös, kuidas nad lasid tehisintellektil analüüsida 7414 häälitsuse salvestust enam kui 400 sealt. Kui enamik salvestusi pärines farmidest ja muudest tööstuslikest keskkondadest, oli osa helisid pärit ka katseaedikutest. Viimastes anti sigadele nuuskimiseks ja uudistamiseks mänguasju, toitu ning muid nende jaoks võõraid esemeid.
#000012
Uurijad tegid krati abiga vahet, millised seahäälitsused väljendasid häid ja millised halbu tundeid. Häälitsuste põhjal avanes uurijatele terve sigade tundespekter.
#000013
Uurijad märkasid, et halbades olukordades kippusid sigade häälitused olema kiledamad. Madalamal sagedusel hääli tegid sead aga kõikvõimalikes olukordades, olenemata olukorra ohtlikkusest. Lühikesed ruiged andsid siiski üldiselt teada, et põssa oli parasjagu eluga rahul.
#000015
Elodie Brieferi sõnul osutusid sigade häälitsused heades ja halbades olukordades selgelt isesugusteks. Rõõmsates olukordades on häälitsused tema sõnul palju lühemad ja nende helisagedus ei varieeru kuigivõrd. Rõõmus siga alustab ruiet kõrgel noodil ja liigub sealt tasapisi madalamale sagedusele.
#000016
Uurijate sõnul seostas algoritm 92 protsenti häälitsustest õigesti kas mõne hea või halva tundega. Nad oletavad, et kui kratile oleks ette mängitud veel rohkem helisalvestusi, oleks see osanud märgata sigadel ehk veelgi kirjumat tundeelu ja andnud aimdust teistegi loomade vaimsest heaolust.
#000017
Ehkki üldiselt saavad farmomanikud aru, et loomade vaimne tervis on nende heaolu tagamiseks oluline, keskendutakse loomade heaolust rääkides siiski pigem füüsilisele tervisele. Briefer ja kolleegid usuvad, et nende algoritm võib sillutada teed uutele automaatsetele karjakasvatuse süsteemidele, mis hoiaks farmis kõlavatel helidel silma peal ja hindaks selle põhjal, kui hästi või halvasti loomad end parasjagu tunnevad.
#000018
Doktorant uurib, kas sigadel on igav
#000021
Suurfarmis kasvava vasika tervis on seotud tema talitaja töörõõmuga
#000022
Teadlased õpetasid lehmad käimlas käima
#000023
Pilguheit minevikku: talupojad kodus istudes ei igavlenud
#000024
Leedu biokeemik: mitu paari geenikääre lõikab haiguse täpsemalt maha
#000029
Taimelehtedelt võetud vatitikuproov reedab metsaloomade kohalolu
#000030
Teadlased eraldasid esimese üdini loodusliku sinise toiduvärvi
#000036
Ornitoloog: praegu on hästi mitmekesine rändeaeg
#000039
Maailma vanim puitrajatis võib muuta senist arusaama kiviajast
#000043